Вячеслав Куприянов
Пазарните капризи на природата…

Превод от руски: Нели Пигулева, —

chitanka.info

Пазарните капризи на природата —

зимата задлъжня на лятото

снегът падна

спрямо дъжда

но не всеки под небето

може да си позволи дори снежинка

макар някой да е натрупал преспи

и да ги е изнесъл в банките на Гренландия

На небето стават все по-малко

свободните земни терени

специалните служби дебнат

посоката на погледите

и следят те да не засягат

пределите на чуждите съзвездия

Микробите преминават

към макроикономиката на грипа

Птиците решават с мнозинство на гласовете

кога да дойде пролетта

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.